Супрацоўнікі дзіцячага аддзела Рагачоўскай цэнтральнай раённай бібліятэкі зладзілі свята беларускай мовы з удзелам пяцікласнікаў мясцовай сярэдняй школы № 2. Юныя чытачы дэкламавалі вершы, адгадвалі загадкі, удзельнічалі ў літаратурных конкурсах і гульнях. Слухалі казкі ў выкананні аўтара — рагачоўскага пісьменніка Міхася Слівы. Падчас імпрэзы адбыўся спектакль з удзелам бібліятэкараў і вучняў па матывах аднаго з твораў пісьменніка.